Document ID: 31996R1831

Ir-Regolament tal-Kummissjoni (KE) nr 1831/96
tat-23 ta' Settembru 1996
li jiftaħ u jipprovdi għall-amministrazzjoni ta' kwoti ta' tariffi tal-Kommunità stabbiliti taħt il-GATT għal ċerti frott u ħxejjex u frott ipproċessat u prodotti vegetali mill-1996
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjonijiet imniżżla f'lista CXL li ġew magħmula fil-konklużjoni tan-negozjati taħt il-GATT Artikolu XXIV:6 [1], u b'mod partikolari l-Artikolu 1(1) tieghu,
Wara li kkunsidrat ir-Regolament tal-Kunsill (KEE) Nru 1035/72 tat-18 ta' Mejju 1972 dwar l-organizzazzjoni komuni tas-suq fil-frott u l-ħaxix [2], kif l-aħħar emendat bir-Regolament tal-Kummissjoni (KE) Nru 1363/95 [3], u partikularment l-Artikolu 25(1) tiegħu,
Wara li kkunsidrat ir-Regolament tal-Kunsill (KEE) Nru 426/86 ta' l-24 Frar 1986 dwar l-organizzazzjoni komuni tas-suq ta' prodotti ipproċessati minn frott u ħxejjex [4], kif l-aħħar emendat bir-Regolament tal-Kummissjoni (KE) Nru 2314/95 [5], u b'mod partikulari l-Artikolu 12(1) tiegħu,
Wara li kkunsidrat ir-Regolament tal-Kunsill (EC) Nru 3093/95 tat-22 ta' Diċembru 1995 li jnizzel bil-miktub ir-rati ta' dazju li għandhom ikunu applikati mill-Komunità rizultanti minn negozjati taħt il-GATT Artikolu XXIV:6 b' konsegwenza tad-dħul ta' l-Awstrija, il-Finlandja u l-Isvezja fl-Unjoni Europea [6], u b'mod partikolari l-Artikolu 5 tiegħu,
Billi l-Komunità intrabtet fil-kuntest ta' l-Organizzazzjoni Dinjija tal-Kummerċ li tiftaħ, taħt ċerti kondizzjonijiet, kwoti ta' tariffi tal-Komunità b'dazju mnaqqas għal xi frott u ħxejjex;
Billi huwa dmir tal-Komunità taħt l-obbligi internazzjonali tagħha li tistabbilixxi kwoti ta' tariffi tal-Komunità għall-prodotti elenkati fl-Annessi għal dan ir-Regolament; filwaqt li aċċess indaqs u kontinwu għal dawn il-kwoti għandu jkun mogħti lill-importaturi kollha tal-Komunità u r-rati ta' kwoti speċifikati għandhom japplikaw mingħajr interruzzjoni għall-importazzjonijiet kollha tal-prodotti in kwestjoni fl-Istati Membri kollha sakemm il-kwoti jkunu ntlaħqu; filwaqt li dan m'għandux iżomm milli l-awtorizzazzjoni tkun mogħtija lill-Istati Membri, fl-interessi ta' tmexxija komuni effiċjenti tal-kwoti, li jittieħed minnhom kwantitajiet li jikkorrsipondi għall-importazzjoni attwali; filwaqt li dan il-metodu ta' kif isir ix-xogħol jeħtieġ koperazzjoni mill-qrib bejn Stati Membri u l-Kummissjoni, li għandha tkun tista' tikkontrolla kemm intlaħqu l-kwoti u tinforma lill-Istati Membri b'dan;
Billi l-kwoti ta' tariffi li pprovduti fil-ftehim hawn fuq imsemmija għandhom ikunu miftuħa sa mill-1996; fil-waqt li huwa ukoll neċessarju li jiġu mniżżla bil-miktub ċerti ħtiġijiet speċifiċi għall-benefiċċji ta' kwoti ta' tariffi speċifikati fl-Annessi għal dan ir-Regolament;
Fil-waqt li, b'Regolament (KE) Nru 858/96 [7], il-Kummissjoni fetħet parti mill-kwoti ta' tariffi tal-Komunità marbuta taħt il-GATT; fil-waqt li, għall-skopijiet ta' luċidità u sempliċità l-kwoti ta' tariffi kollha għall-frott u ħxejjex u frott ipproċessat u prodotti veġetali għandhom ikunu miġburin flimkien f'dan ir-Regolament; fil-waqt li Regolament (KE) Nru 858/96 għandu jiġi għalhekk irrevokat;
Billi l-Kumitati ta' Ġestjoni għal Frott Frisk u Ħxejjex u għal Prodotti Ipproċessati minn Frott u Ħxejjex ma esprimewx opinjoni fil-limitu ta'żmien imniżżel mill-Presidenti tagħhom,
ADOTTAT DAN IR-REGOLAMENT:
Artikolu 1
1. Tnaqqis fit-tariffi fuq il-prodotti elenkati fl-Annessi ta'dan ir-Regolament għandu jingħata kull sena permezz ta' kwoti ta' tariffi tal-Komunità miftuħa ghall-perjodi speċifikati fil-Annessi.
2. Id-dazji doganali li ġejjin għandhom japplikaw ghall-kwoti ta' tariffi li saret referenza għalihom fil-paragrafu 1:
- għall-prodotti elenkati fl-Annessi I u II; id-dazji doganali indikati f'dawk l-Annessi,
- għall-prodotti elenkati fl-Annessi III: id-dazji ad valorem indikati f'dak l-Anness, kif ukoll, fejn applikabbli, id-dazji speċifiċi li sar provvediment għalihom fit-Tariffa Doganali Komuni tal-Komunitajiet Europej.
3. Dħul taħt il-kwoti ta' tariffi speċifiċati fl-Anness II ikun jeħtieg preżentazzjoni biex isostni d-dikjarazzjoni ta' dħul fiċ- ċirkolazzjoni ħielsa ta' ċertifikat ta' awtentiċita' skond wieħed mill-kampjuni fl-Anness IIa, maħruġ mill-awtoritajiet kompetenti tal-pajjiż ta' oriġini kif indikat fl-Anness II b, li jiddikjara li l-prodotti jippossiedu il-karatteristiċi speċifiċi indikati fl-Anness II.
Madanakollu, fil-każ ta'meraq tal-larinġ konċentrat, preżentazzjoni ta' ċertifikat ta' awtentiċità jista' jkun sostitwit bi preżentazzjoni lill-Kummissjoni qabel l-importazzjoni ta'attestazzjoni ġenerali mill-awtorità kompetenti tal-pajjiż ta' oriġini li tiddikjara li l-meraq tal-larinġ konċentrat hemmhekk prodott ma fihx meraq tal-larinġ tad-demm. Il-Kummissjoni għandha mbagħad tinforma lill-Istati Membri sabiex huma jkunu jistgħu jgħarrfu lis-servizzi doganali tagħhom. Din l-informazzjoni għandha wkoll tkun ippublikata fis-serie C tal-Ġurnal Uffiċjali tal-Kummitajiet Ewropej.
Artikolu 2
1. Il-Kummissjoni għandha tieħu l-azzjoni amministrattiva kollha li hi tqis xierqa għal tmexxija effiċjienti tal-kwoti li saret referenza għalihom fl-Artikolu 1.
2. Meta importatur jippreżenta fi Stat Membru dikjarazzjoni ta' dħul għal ċirkolazzjoni ħielsa inkluża applikazzjoni għall-benefiċċju ta' kwota ta' tariffi għal prodott li jaqa' taħt dan ir-Regolament, l-Istat Membru għandu, jekk id-dikjarazzjoni tkun ġiet aċċettata mill-awtoritajiet doganali, jinnotifika lill-Kummissjoni bix-xewqa tiegħu li jiġbed l-ammont li għandu bżonn mill-volum ta' kwota.
Applikazzjonijiet biex jiġbed li jkunu juru d-data ta' aċċettazzjoni ta'dikjarazzjonijiet għandhom jintbagħtu lill-Kummissjoni mingħajr dewmien.
Permessi għal ġbid għandhom jiingħataw mill-Kummissjoni fl-ordni ta'data ta' aċċettazzjoni ta' dikjarazzjonijiet ta' dħul għal ċirkolazzjoni ħielsa mill-awtoritajiet doganali ta' l-Istati Membri fuq kondizzjoni illi l-bilanċ disponibbli jkun jippermetti.
3. Jekk xi Stat Membru ma jużax il-kwantitajiet miġbuda huwa għandu jirritornahom lill-bilanċ ta' kwota malajr kemm jista' jkun.
4. Jekk il-kwantitajiet li saret applikazzjoni għalihom ikunu akbar mill-bilanċ ta' kwota, allokazzjoni għandha ssir pro rata għall-applikazzjonijiet. Stati Membri għandhom ikunu informati dwar il-ġbid li jkun sar.
Artikolu 3
L-Istati Membri u l-Kummissjoni għandhom jikkoperaw fil-qrib biex jiżguraw li dan ir-Regolament jiġi rrispettat.
Artikolu 4
L-Istati Membri għandhom jiżguraw li l-importaturi jkollhom aċċess kontinwu u indaqs għall-kwoti ta' tariffi sakemm il-bilanċi jippermetti.
Artikolu 5
Regolament (KEE) Nru 858/96 hu hawnhekk irrevokat.
Artikolu 6
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu japplika b'effett mill-1 ta' Jannar 1996. Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 23 Settembru 1996.

Labels: 3
17